Surathai21/ocs-krisdika huggingface dataset:
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางเสาธง อำเภอบางพลี จังหวัดสมุทรปราการ ให้แก่การเคหะแห่งชาติ พ.ศ. 2527
วันที่ประกาศ: 1984-11-21

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่ตำบลบางเสาธง อำเภอบางพลี จังหวัดสมุทรปราการ ให้แก่การเคหะแห่งชาติ พ.ศ. ๒๕๒๗
content: ภูมิพลอดุลยเดช ป.ร. ให้ไว้ ณ วันที่ ๓๐ กันยายน พ.ศ. ๒๕๒๗ เป็นปีที่ ๓๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางเสาธง อำเภอบางพลี จังหวัดสมุทรปราการ ให้แก่การเคหะแห่งชาติ เพื่อแลกเปลี่ยนกับที่ดินของการเคหะแห่งชาติ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่ตำบลบางเสาธง อำเภอบางพลี จังหวัดสมุทรปราการ ให้แก่การเคหะแห่งชาติ พ.ศ. ๒๕๒๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่ตำบลบางเสาธง อำเภอบางพลี จังหวัดสมุทรปราการ เนื้อที่ประมาณ ๒๔ ไร่ ภายในแนวเขตตามแผนที่ท้ายพระราชบัญญัตินี้ ให้แก่การเคหะแห่งชาติ
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยรักษาการตามพระราชบัญญัตินี้
content: ผู้รับสนองพระบรมราชโองการ พลเอก ประจวบ สุนทรางกูร รองนายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากคลองสาธารณะอันเป็นสาธารณสมบัติของแผ่นดินสำหรับพลเมืองใช้ร่วมกัน ในท้องที่ตำบลบางเสาธง อำเภอบางพลี จังหวัดสมุทรปราการ เนื้อที่ประมาณ ๒๔ ไร่ อยู่คั่นกลางระหว่างที่ดินของการเคหะแห่งชาติ
content: ซึ่งกำลังดำเนินการจัดสร้างตามโครงการเคหะชุมชนเมืองใหม่บางพลี ทำให้ที่ดินตามโครงการไม่ติดต่อเป็นผืนเดียวกัน ปัจจุบันคลองดังกล่าวตื้นเขินและหมดสภาพที่ประชาชนจะใช้ประโยชน์ร่วมกันต่อไป การเคหะแห่งชาติจึงมีความประสงค์จะนำที่ดินซึ่งเป็นสาธารณสมบัติของแผ่นดินดังกล่าวไปดำเนินการจัดสร้างเป็นเคหะชุมชน
content: โดยจัดหาที่ดินซึ่งเป็นของการเคหะแห่งชาติ เนื้อที่ประมาณ ๒๖ ไร่ ซึ่งอยู่ในท้องที่เดียวกันมาแลกเปลี่ยนเพื่อขุดคลองให้พลเมืองใช้ร่วมกันแทนแล้ว สมควรโอนที่ดินซึ่งเป็นสาธารณสมบัติของแผ่นดินดังกล่าวให้แก่การเคหะแห่งชาติ จึงจำเป็นต้องตราพระราชบัญญัตินี้
พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่แขวงสายไหม เขตบางเขน กรุงเทพมหานคร ให้แก่กองทัพอากาศ พ.ศ. 2527
วันที่ประกาศ: 1984-11-21

content: พระราชบัญญัติ โอนที่ดินซึ่งเป็นสาธารณสมบัติของแผ่นดิน ในท้องที่แขวงสายไหม เขตบางเขน กรุงเทพมหานคร ให้แก่กองทัพอากาศ พ.ศ. ๒๕๒๗
content: ภูมิพลอดุลยเดช ป.ร. ให้ไว้ ณ วันที่ ๓๐ กันยายน พ.ศ. ๒๕๒๗ เป็นปีที่ ๓๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ดินซึ่งเป็นสาธารณสมบัติของแผ่นดิน ในท้องที่แขวงสายไหม เขตบางเขน กรุงเทพมหานคร ให้แก่กองทัพอากาศ เพื่อแลกเปลี่ยนกับที่ดินของกองทัพอากาศ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้
content: โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ดินซึ่งเป็นสาธารณสมบัติของแผ่นดิน ในท้องที่แขวงสายไหม เขตบางเขน กรุงเทพมหานคร ให้แก่กองทัพอากาศ พ.ศ. ๒๕๒๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ดินซึ่งเป็นสาธารณสมบัติของแผ่นดิน ในท้องที่แขวงสายไหม เขตบางเขน กรุงเทพมหานคร แปลงที่หนึ่ง เนื้อที่ประมาณ ๒ งาน แปลงที่สอง เนื้อที่ประมาณ ๑ งาน ๑๐ ตารางวา แปลงที่สาม เนื้อที่ประมาณ ๙๒ ตารางวา แปลงที่สี่ เนื้อที่ประมาณ ๘๓ ตารางวา แปลงที่ห้า เนื้อที่ประมาณ ๖๔ ตารางวา แปลงที่หก
sectionNo: 3
content: เนื้อที่ประมาณ ๕๑ ตารางวา และแปลงที่เจ็ด เนื้อที่ประมาณ ๑๒ ตารางวา ภายในแนวเขตตามแผนที่ท้ายพระราชบัญญัตินี้ ให้แก่กองทัพอากาศ
sectionNo: 4
content: มาตรา ๔ ให้รัฐมนตรีว่าการกระทรวงมหาดไทยและรัฐมนตรีว่าการกระทรวงกลาโหมรักษาการตามพระราชบัญญัตินี้
content: ผู้รับสนองพระบรมราชโองการ พลเอก ประจวบ สุนทรางกูร รองนายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากที่ดินซึ่งเป็นสาธารณสมบัติของแผ่นดิน ในท้องที่แขวงสายไหม เขตบางเขน กรุงเทพมหานคร จำนวน ๗ แปลง แปลงที่หนึ่ง เนื้อที่ประมาณ ๒ งาน แปลงที่สอง เนื้อที่ประมาณ ๑ งาน ๑๐ ตารางวา แปลงที่สาม เนื้อที่ประมาณ ๙๒ ตารางวา แปลงที่สี่ เนื้อที่ประมาณ
content: ๘๓ ตารางวา แปลงที่ห้า เนื้อที่ประมาณ ๖๔ ตารางวา แปลงที่หก เนื้อที่ประมาณ ๕๑ ตารางวา และแปลงที่เจ็ด เนื้อที่ประมาณ ๑๒ ตารางวา รวมกันเนื้อที่ประมาณ ๑ ไร่ ๒ งาน ๑๒ ตารางวา ซึ่งเดิมเป็นลำรางซอกงูเหลือมและคั่นอยู่ระหว่างที่ดินโฉนดเลขที่ ๑๒๙๓ และโฉนดเลขที่ ๑๘๓๑ ของกองทัพอากาศ
content: ซึ่งได้จัดซื้อมาโดยใช้เงินของที่ดินจัดสรรและอาคารสงเคราะห์ของกองทัพอากาศ เพื่อเป็นสวัสดิการให้แก่ข้าราชการในกองทัพอากาศ ถ้าหากมีลำรางคั่นอยู่จะทำให้ไม่เหมาะสมแก่การจัดสรรที่ดิน ประกอบกับในปัจจุบันสภาพของลำรางได้ตื้นเขิน ไม่สามารถใช้ระบายน้ำได้
content: สมควรโอนที่ดินดังกล่าวแลกเปลี่ยนกับที่ดินของกองทัพอากาศเนื้อที่ประมาณ ๘ ไร่ ๓ งาน ๘๙ ตารางวา ซึ่งกองทัพอากาศจะทำการปรับปรุงให้เป็นถนนพร้อมทั้งสร้างท่อระบายน้ำและไฟฟ้าสาธารณะ เพื่อให้ประชาชนใช้สอยต่อไป จึงจำเป็นต้องตราพระราชบัญญัตินี้